open-index/open-wikipedia-markdown huggingface dataset:
Margareta Keszeg

**Margareta Keszeg** (s. 31. elokuuta 1965) on romanialainen entinen keskimatkojen juoksija, joka menestyi erityisesti sisäradoilla.

Keszeg voitti pronssia Budapestin sisäratojen MM-kisoissa 1989 3 000 metrin juoksussa ajalla 8.48,70. Seuraavana vuonna hän voitti EM-hopeaa Glasgow'ssa sisäratojen EM-kisoissa samalla matkalla ajalla 8.57,50. 1991 Sevillan sisäratojen MM-kisoissa hän oli toinen 3&nbsp;000 metrillä ajalla 8.51,51. Vuonna 1992 hän voitti Euroopan mestaruuden Genovassa sisäratojen EM-kisoissa 3&nbsp;000 metrillä ajalla 8.59,80. 1993 Toronton sisäratojen MM-kisoissa hän oli samalla matkalla toinen ajalla 9.02,89. Keszegin viimeinen arvokisamitali oli EM-hopea 3&nbsp;000 metrin juoksussa Pariisin sisäratojen EM-kisoissa 1994 ajalla 8.55,61.

## Lähteet
* http://www.gbrathletics.com/ic/eiw.htm
Puss / Oh, the Guilt

**Puss / Oh, the Guilt** on amerikkalaisten rockyhtyeiden Nirvanan ja The Jesus Lizardin helmikuussa vuonna 1993 julkaistu "*halkaisusingle*" (splitti). Kappale "Puss" on The Jesus Lizardin ja "Oh, The Guilt" on Nirvanan.

Puss / Oh, The Guilt oli sijalla 12 UK singles -listalla. "Puss" oli Jesus Lizard yhtyeen ensimmäinen Isossa-Britanniassa hittisingle. Oh, The Guilt oli Nirvanan viides Britanniassa julkaistu single. "Puss" kappaleen ensimmäinen julkaisu oli Jesus Lizardin albumilla *Liar*. Steve Albini nauhoitti sen.

Barret Jones äänitti "Oh, the Guilt"in 7. huhtikuuta vuonna 1992. Kappale julkaistiin vuonna 2004 Nirvanan With The Lights Out -box-setillä ja seuraavana vuonna yhtyeen kokoelma-albumilla  vuonna 2005. Singlen kannen on maalannut Malcolm Bucknall.

## Listasijoitukset
I’m Going to Tell You a Secret

__NOTOC__
**I’m Going to Tell You a Secret** on yhdysvaltalaisen poplaulajan Madonnan kiertuedokumentti hänen *[[The Re-Invention Tour]]* -kiertueeltaan vuonna 2004. Dokumentti sai ensi-iltansa Yhdysvaltain MTV-kanavalla 21. lokakuuta 2005. Dokumentin on ohjannut ruotsalainen Jonas Åkerlund, joka on tehnyt Madonnalle myös useita musiikkivideoita.

Dokumentin pituus on 120 minuuttia ja sen ovat tuottaneet Angela Becker, Susan Applegate, Keeley Gould ja Shelli Jury.

Dokumentti seuraa muun muassa Madonnan kiertuetanssijoiden elämää, konserttien harjoituksia, avajaisnumeroita ja konserttia Israelissa. Madonna kuitenkin kertoo dokumentissa myös Kabbalah Centre -lahkostaan ja myös hänen lapsensa Lourdes (s. 1996) ja Rocco (s. 2000) sekä aviomies Guy Ritchie nähdään mukana. Backstage-osuudet on kuvattu mustavalkoisina Madonnan aikaisemman *[[In Bed With Madonna]] -*dokumentin tavoin.

*I’m Going to Tell You a Secret* julkaistiin 20. kesäkuuta 2006 DVD:nä ja digitaalisesti ladattavaksi. Mukana tuli myös bonus-CD. Suomessa elokuva esitettiin televisiossa ensimmäisen kerran alkuvuonna 2006 nimellä *Madonna – Salaisuuteni* Nelosella.

DVD sijoittui muun muassa Yhdysvaltain, Britannian, Australian, Italian, Ranskan ja Brasilian DVD-myyntilistojen ykköseksi. Suomessa sijoitus oli DVD-listan #2.

## Kappaleet

### DVD
DVD-dokumentilla nähdään lyhennetyt ja editoidut live-esitykset seuraavista kappaleista:

# Vogue
# American Life
# Mother and Father
# Nobody Knows Me
# Music
# Hollywood (remix) 
# Lament
# Like a Prayer
# Holiday
# Imagine

### CD
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Allmusic: 
* Pitchfork: 3.3/10

## Lähteet
Altyntagh

**Altyntagh** (myös **Astyn-Tagh** ja **Altun Shan**)  on vuoristo Keski-Aasiassa, Kiinan koillisrajalla. Se sijaitsee Xinjiangin uiguurien autonomisen alueen eteläosassa ja erottaa Tiibetin Xinjiangista ja Gobin autiomaasta. Vuoristo on noin 650 kilometrin pituinen.

## Lähteet

## Aiheesta muualla
José Luis González

**José Luis González** (s. 8. joulukuuta 1957 Villaluenga de la Sagra, Espanja) on entinen espanjalainen keskimatkojen juoksija.

Gonzálezin ensimmäinen arvokisamitali oli Milanon sisäratojen EM-kilpailuissa 1982 voitettu 1 500 metrin juoksun kulta ajalla 3.38,70. Kaikkiaan hän voitti sisäratojen EM-kilpailuissa viisi kultaa ja yhden pronssin. Pireuksessa 1985 hän voitti 1&nbsp;500 metriä ajalla 3.39,26 ja Madridissa 1986 ajalla 3.44,55. Sitten matka piteni ja González voitti sisäratojen Euroopan mestaruuden 3&nbsp;000 metrillä Liévinissä 1987 ajalla 7.52,28 ja Budapestissa 1988 ajalla 7.55,29. Genovassa 1992 hän sai vielä 3&nbsp;000 metrillä EM-pronssia.

Sisäratojen MM-kilpailuissa González saavutti hopeaa 1&nbsp;500 metrillä Pariisissa 1985 ajalla 3.41,36 ja 3&nbsp;000 metrillä Budapestissa 1989 ajalla 7.48,66.

Ulkoradoilla González teki vuonna 1985 Nizzassa uuden 1&nbsp;500 metrin Espanjan ennätyksen 3.30,92 juostessaan kolmanneksi kilpailussa, jossa Steve Cram ja Sa’id Awita alittivat ensimmäisinä 3.30:n haamurajan. Hieman myöhemmin González paransi myös mailin Espanjan ennätystä lukemiin 3.47,79. Rooman MM-kisoissa 1987 hän voitti hopeaa 1&nbsp;500 metrillä häviten vain Abdi Bilelle ajalla 3.38,03.

González voitti Espanjan mestaruuden 1&nbsp;500 metrillä vuosina 1976, 1979, 1980 ja 1986 sekä 5&nbsp;000 metrillä vuonna 1990.

Siviiliammatiltaan González on tekninen piirtäjä.

## Ennätykset
* 1 500 metrin juoksu: 3.30,92 (1985)
* Mailin juoksu: 3.47,79 (1985)
* 5 000 metrin juoksu: 13.12,34 (1987)

## Lähteet
* 

### Viitteet
Rob Denmark

**Robert Neil "Rob" Denmark** (s. 23. marraskuuta 1968 Billericay, Essex) on entinen brittiläinen kestävyysjuoksija.

Denmarkin ensimmäinen arvokisamitali oli Sevillan sisäratojen MM-kisoissa 1991 voitettu pronssi 3 000 metrin juoksusta ajalla 7.43,90. Seuraavana vuonna hän juoksi ennätyksensä 5 000 metrin juoksussa, 13.10,24, Rooman GP:ssä. Barcelonan olympialaisissa hän oli 5&nbsp;000 metrillä seitsemäs. Vuonna 1994 Denmark voitti kultaa Kansainyhteisön kisoissa Victoriassa 5&nbsp;000 metrillä ja hopeaa Helsingin EM-kisoissa samalla matkalla ajalla 13.37,50.

## Lähteet

## Aiheesta muualla
*
Johannes XV

**Johannes XV**, syntymänimeltään **Giovanni di Gallina Alba**, (k. 1. huhtikuuta 996)  oli paavina elokuusta 985 – maaliskuulle 996.
Hänen paaviutensa aikana nousi keskustelu maallisen ja kirkollisen vallan suhteesta, ennen kaikkea Ranskan kuninkaasta, joka syrjäytti Reimsin arkkipiispan.

Huomautus numeroinnista: Johannes XV oli viidestoista Johannes-niminen paavi ja kutsui itseään sellaiseksi. Myöhemmissä kirjoituksissa numerointi on horjahdellut erään vastapaavin takia.

## Lähteet
*

### Viitteet
Johannes XIV

**Johannes XIV**, syntymänimeltään **Pietro Canepanova**, (k. 20. elokuuta 984) oli paavina marras-joulukuulta 983 elokuun 20. päivään 984. Hän nousi paaviksi keisari Otto II:n suojattina. Keisarin kuoltua vastapaavi Bonifacius VII heitti Johannes XIV:n vankilaan, jossa hän kuoli joko nälkään tai myrkkyyn.

## Lähteet
*

### Viitteet
Here She Comes Now / Venus In Furs

**Here She Comes Now / Venus in Furs** on Velvet Undergroundin kappaleita versioiva split-single amerikkalaisilta rockyhtyeiltä Melvinsiltä ja Nirvanalta.

Singlestä julkaistiin 1000 kappaleen kopio 8 eri värille.

Kappaleet julkaistiin vuonna 1991. Kappaleen "Here She Comes Now" esittää Nirvana ja "Venus in Fursin" Melvins. Venus In Furs"-kappale julkaistiin alun perin Velvet Undergroundin albumilla *The Velvet Underground and Nico*.

Nirvanan coverkappale julkaistiin Velvetin coverkappaleita sisältävällä albumilla *Heaven And Hell: A Tribute To The Velvet Underground, Volume One*. Kappale julkaistiin myös Nirvanan *[[With The Lights Out]]*-box setillä vuonna 2004.

## Kappaleet

#Nirvana: "Here She Comes Now"
#Melvins: "Venus In Furs"
Benedictus VII

**Benedictus VII** oli paavina lokakuulta 974 – 10. elokuuta 983. Hän oli kotoisin Roomasta korkea-arvoisesta aatelisperheestä, ja toimi ennen paaviksi tuloaan Sutrin piispana. Hän nousi paaviksi kompromissiehdokkaana maanpakoon lähteneen vastapaavi Bonifacius VII:n tilalle.

## Lähteet
*

### Viitteet
Bonifacius VII

**Bonifacius VII**, oikealta nimeltään **Franco Ferrucci**, oli vastapaavina kahteen otteeseen, vuosina 974 ja 984–985. Hänen oletetaan surmauttaneen paavi Benedictus VI:n vuonna 974. Tämän tultua ilmi hän pakeni Konstantinopoliin mukanaan merkittävä omaisuus, ja palasi Roomaan Otto II:n kuoltua. Hän syrjäytti paavi Johannes XIV:n, joka oli noussut paaviksi Bonifaciuksen poissa ollessa, toimitti tämän vankilaan ja murhautti siellä myrkyllä tai nälkään näännyttämällä. Lyhyen paaviuskauden (984–985) jälkeen Bonifacius VII kuoli äkillisesti, mahdollisesti joutui itse murhatuksi.

## Lähteet
Ergonomia

**Ergonomia** on ihmisen ja tekniikan välisen vuorovaikutuksen kehittämistä, jonka tavoitteena turvallisuus, terveys sekä järjestelmien häiriötön ja tehokas toiminta.

Ergonomia jaetaan yleensä kolmeen osa-alueeseen:
***Fyysinen ergonomia** käsittelee ihmiskehon vastauksia fyysisiin fysiologisiin kuormiin. Alan aiheita ovat mm. käsin tehtävä materiaalien käsittely, työpisteen tila, työvaatimukset ja riskitekijät, kuten toisto, tärinä, voima ja epämiellyttävät tai staattiset asennot, jotka liittyvät lihas- ja tukielinsairauksiin.
***[[Kognitiivinen ergonomia]]** on ala, joka tutkii älyllisiä prosesseja, kuten havaitsemista, tarkkaavaisuutta, kognitiota, motorista kontrollia ja muistivarastoja ja niiden vaikutusta suhteessa muihin ihmisiin ja systeemeihin. Alan aiheisiin kuuluvat älyllinen työkuormitus, valppaus, päätöksen tekeminen, ihmisvirheet, ihmisen ja tietokoneen vuorovaikutus ja harjoittelu.
***[[Organisatorinen ergonomia]]** tai makroergonomia käsittelee sosioteknisten järjestelmien, kuten organisaatiorakenteiden, käytäntöjen ja prosessien optimointia. Alan tutkimusta tehdään vuorotyöstä, aikatauluttamisesta, työtyytyväisyydestä, motivaatioteoriasta, valvonnasta, ryhmätyöskentelystä, etätyöstä ja etiikasta.

Ergonomiaan alettiin kiinnittää huomiota toisessa maailmansodassa, kun huomattiin eri taistelukoneiden käyttäjien suoritusten parantuvan, kun heidän ei tarvitse olla epämukavasti ohjaamossa. Lisää huomiota ergonomiaan heräsi, kun huomattiin, että yhden vivun paikan vaihtaminen aiheutti uusia onnettomuuksia.

## Yleistä
Sana ergonomia tulee kreikan kielen sanoista *ergo* (työ) ja *nomos* (luonnonlait).

Ergonomia on tieteenala joka tutkii ihmisten ja järjestelmän välistä vuorovaikutusta ja ammattiala joka soveltaa teoriaa, periaatteita, dataa ja metodeja suunnitteluun ihmisten hyvinvoinnin ja järjestelmän suorituskyvyn optimoimiseksi. 

## Lähteet

## Kirjallisuutta
* 

## Aiheesta muualla

*Työterveyslaitos: Ergonomia 
*Suomen ergonomiayhdistys
*IEA:n kotisivut 
*Rasitusvammoja käsittelevä sivu
Benedictus VI

**Benedictus VI** oli paavina joulukuulta 972 – heinäkuulle 974. Hän oli kotoisin Roomasta ja nousi paaviksi keisari Otto I:n suojeluksessa roomalaisen ylimystön vastustuksesta huolimatta. Paavina ollessaan Benedictus VI vakiinnutti tiettyjen luostarien ja kirkkojen erioikeudet – juuri muuta ei hänen paaviuskaudestaan tiedetä. Keisarin kuoltua paavin vastustajat saivat hänet heitettyä Castel Sant'Angelon tyrmään, jossa hänet surmattiin poliittisista syistä muutamaa kuukautta myöhemmin. Vastapaavi Bonifacius VII:n epäillään myös liittyneen tapahtumien kulkuun.

## Lähteet
*

### Viitteet
Next Year

**Next Year** on yhdysvaltalaisen rockyhtyeen Foo Fightersin vuonna 2000 julkaistu single. Nimikappale julkaistiin alun perin albumilla *[[There Is Nothing Left to Lose]]* vuonna 1999. Kappaleesta on tehty myös musiikkivideo. Kappale oli amerikkalaisen *[[Ed (televisiosarja)|Ed]]*-televisiosarjan tunnusmusiikkina ensimmäisellä tuotantokaudella.

## Kappaleet

**CD1:**
#"Next Year"
#"Big Me (Radio 1999)
#"Next Year (Radio 1999)"

**CD2:**
#"Next Year"
#"Baker Street"
#"Next Year (video CD-ROM)

## Listasijoitukset
Lava-auto

**Lava-auto**, myös **avolava** ja **pikappi** () on tavarankuljetukseen tarkoitettu yleensä erillisrunkoinen ajoneuvotyyppi, jossa ohjaamon takana on avonainen kuormatila.

## Rakenne

Lava-autoissa on tavallisia ohjaamoja (standard cab), joissa ohjaamon takaseinä on heti etupenkin selkänojan takana, mutta niitä saa myös pitkäohjaamoisina (extented cab), joissa on tavaratilaa etupenkkien takana. Saatavilla on myös miehistöohjaamo (crew cab), jolloin ohjaamo on neliovinen ja sisältää takapenkin.

Lavan päälle voidaan asentaa kuomu tai pressu suojaamaan kuljetettavia tavaroita.

## Valmistajia
* Land Rover
* Ford
* GMC
* Mazda
* Chevrolet
* Toyota
* Dodge
* Isuzu
* Nissan
* Mitsubishi
* Volkswagen

## Lähteet
Sveštari

**Sveštari** () on kylä Bulgariassa Razgradin alueella. Kylä on kuuluisa traakialaisten haudasta, joka on valittu Unescon maailmanperintöluetteloon vuonna 1985.

## Sveštarin traakialainen hauta

Vuonna 1982 löydetty Sveštarin traakialainen hauta 200-luvulta eaa. kuvastaa traakialaisten kulttirakennusten rakenteita. Haudan arkkitehtonista sisustustyyliä pidetään ainutlaatuisena monivärisine puoliksi ihmistä ja puoliksi kasvia esittävineen karyatideineen ja seinämaalauksineen. Kymmenen veistettyä naishahmoa keskuskammion seinissä ja lynetin koristelut ovat ainoita esimerkkejä tämäntyyppisestä ratkaisuista traakialaisten mailla. 

## Katso myös
* Kazanlăk

## Lähteet

## Aiheesta muualla
Pick-up

**Pick-up** tarkoittaa muun muassa:

* levysoittimen äänirasia
* pienehkö lava-auto
* *Pickup* eli *[[Tyttö kadulta]]*, elokuva vuodelta 1951

## Sukunimi
*Ronald Pickup, brittiläinen näyttelijä
Keflavíkin kansainvälinen lentoasema

**Keflavíkin kansainvälinen lentoasema** (IATA: **KEF**, ICAO: **BIKF**) on kansainvälinen lentoasema Keflavíkin kaupungissa Islannissa. Se sijaitsee noin 50 kilometrin päässä Reykjavíkistä ja on maan suurin ja tärkein lentoasema.

Yhdysvaltain maavoimien rakentama Keflavíkin kansainvälinen lentoasema avattiin 23. maaliskuuta 1943. Lentokentällä on kaksi kiitotietä, jotka ovat pituudeltaan 3&nbsp;054 ja 3&nbsp;065 metriä. Lentoasema palveli 8,7 miljoonaa matkustajaa vuonna 2017.

## Historia
Keflavíkissä oli Yhdysvaltain sotilastukikohta vuodesta 1951 vuoteen 2006. 

## Lentoyhtiöt
Keflavikin lentoasemalle lentävät lentoyhtiöt tammikuussa 2023:

*AirBaltic
*Air Canada
*Air Greenland
*Atlantic Airways
*Austrian Airlines
*British Airways
*Czech Airlines
*Delta Air Lines
*EasyJet
*Edelweiss Air
*Eurowings
*Finnair
*Iberia 
*Icelandair
*Jet2.com
*Lufthansa
*Neos Air
*Norwegian 
*Play
*Scandinavian Airlines
*Transavia
*United Airlines
*Vueling Airlines
*Wizz Air

## Lähteet

## Aiheesta muualla

* Lentoaseman www-sivut
The One (Foo Fightersin single)

**The One** on yhdysvaltalaisen rockyhtye Foo Fightersin vuonna 2002 julkaistu single. Kappaletta ei julkaistu millään Foo Fightersin albumeista mutta se ilmestyi *[[Orange County (elokuva)|Orange County]]* -elokuvan soundtrack-levyllä. Kappaleesta on tehty myös musiikkivideo.

## Kappaleet
# The One
# Win or Lose
# The One -musiikkivideo

## Listasijoitukset
Carlos Lage

**Carlos Lage Dávila** (s. 15. lokakuuta 1951) on kuubalainen poliitikko, entinen valtioneuvoston varapuheenjohtaja, toimeenpanevan ministerineuvoston sihteeri vuodesta 1992 ja kommunistisen puolueen keskuskomitean politbyroon jäsen.

Lage on lääketieteen tohtori ja sosiologian lisensiaatti. Hän liittyi puolueeseen 1976. Lage ryhtyi politiikkaan jo opiskeluaikoinaan, hän oli yliopisto-opiskelijaliiton varapuheenjohtaja ja kommunistisen nuorisoliiton komitean jäsen. Hänestä tuli kansalliskokouksen edustaja 1976 ja keskuskomitean jäsen 1980. Hän on työskennellyt yliopisto-opiskelijaliiton johdossa Havannassa, kommunistisen nuorisoliiton ensimmäisenä sihteerinä ja toimeenpanevan ministeri komitean sihteeristössä.

Hän on edustanut Kuubaa sitoutumattomien maiden ja Ibero-Amerikan maiden kokouksissa, ollut mukana YK:n 51. yleiskokouksessa. Hän on ollut avustamassa Etiopiassa lastenlääkärinä ja kuubalaisten avustustehtävien johdossa muissa maissa.

Lage tunnetaan siitä, että hän suunnitteli Neuvostoliiton tuen päättymisen jälkeisen taloussuunnitelman. Uusi presidentti Raúl Castro ilmoitti 2. maaliskuuta 2009 hallituksensa uudelleenjärjestelystä ja Lagen erosta tehtävistään.
Lage ilmoitti myöhemmin Granma-lehdessä ulkoministeri Felipe Pérez Roquen tavoin katuvansa virheitään ja sanoutui irti kaikista tehtävistään hallituksessa ja puolueessa sekä jätti parlamenttipaikkansa.

## Lähteet
* Biografia (Cuba.cu)
All My Life

**All My Life** on amerikkalaisen rockyhtye Foo Fightersin single. Single julkaistiin vuonna 2002 Foo Fightersin One by One albumilta. All My Life on One By Onen ensimmäinen single. Kappaleesta on tehty myös musiikkivideo.

All My Life on Foo Fightersin yksi harvoista Hard Rock kappaleista. Kappale on voittannut Grammyn parhaasta hard rock kappaleesta.

## Kappaleet
;CD 1
#All My Life
#Sister Europe
#Win Or Lose
#All My Life

;CD 2
#"All My Life
#"Danny Says
#"The One"

## Listasijoitukset
Times Like These

**Times Like These** on yhdysvaltalaisen rockyhtye Foo Fightersin kappale. Kappale julkaistiin singlenä vuonna 2003 albumilta One by One. Kappaleesta on julkaistu kaksi musiikkivideota.

## Kappaleet

**CD1:**
#"Times Like These
#"Life Of Illusion (Joe Walsh cover)
#"Planet Clair (Live)
#"Enhanced Section (Nice Hat)
#"Enhanced Section (Black Slapper)

**CD2:**
#"Times Like These
#"Normal"
#"Learn To Fly (Live)
#"Enhanced Section 

## Listasijoitukset
Low (Foo Fightersin kappale)

**Low** on amerikkalaisen rockyhtye Foo Fightersin kolmas single albumilta One by One. Single julkaistiin vuonna 2003. Musiikkikanava MTV kieltäytyi näyttämästä kappaleen musiikkivideota sen härskiyden takia. Videolla ovat vain Dave Grohl ja Jack Black, eikä muita Foo Fightersin jäseniä näy videossa.

## Kappaleet

**CD1:**
#"Low
#"Never Talking to You Again (Live 2002)
#"CD-ROM bonus clip

**CD2:**
#"Low
#"Enough Space (Live 2002)
#"Low Video (CD-ROM)"

## Listasijoitukset
Felipe Pérez Roque

**Felipe Pérez Roque** (s. 28. maaliskuuta 1965) on kuubalainen poliitikko, ulkoministeri toukokuusta 1999 maaliskuuhun 2009. Nimityksensä aikaan hän oli hallituksen nuorin jäsen, ja ainoa vallankumouksen jälkeen syntynyt. Hän on keskuskomitean ja valtioneuvoston jäsen.

Roque on koulutukseltaan sähköinsinööri ja entinen opiskelijajohtaja ja toimi vuosikymmenen presidentti Castron henkilökunnan päällikkönä.

Hänet korvasi ulkoministerinä entinen YK-lähettiläs Bruno Rodríguez Parrilla maaliskuussa 2009, jolloin Pérez Roque jätti kaikki poliittiset tehtävänsä. Presidentti Raúl Castro erotti hänet yhtaikaa monien muiden Fidel Castron aikaisten huippuvirkamiesten kanssa.

## Lähteet
Ricardo Alarcón

**Ricardo Alarcón de Quesada** (21. toukokuuta 1937 – 1. toukokuuta 2022) oli kuubalainen poliitikko ja diplomaatti, joka toimi ulkoministerinä 1992–1993 ja parlamentin puhemiehenä 1993–2013

Alarcón on valmistunut Havannan yliopistosta filosofian tohtoriksi. Hän meni yliopistoon 1954, jossa liittyi opiskelijaliikkeeseen ja Castron 26. heinäkuuta -liikkeeseen, joka pyrki syöksemään vallasta Fulgencio Batistan. Alarcón avusti sissiliikkeen nuorisoprikaatin järjestämisessä.

Vallankumouksen jälkeen Alarcón nimitettiin 1962 ulkoministeriön Amerikka-osaston johtoon, mistä alkoi hänen diplomaatinuransa. Hän oli 1966–1978 Kuuban pysyvänä edustajana Yhdistyneiden kansakunnissa ja sen yleiskokouksen varapuheenjohtajana, YK:n kehitysohjelman hallintojohtajana ja palestiinalaisten oikeuksien komitean varapuheenjohtajana. Hänestä tuli 1978 varaulkoministeri ja 1992 ulkoministeri. Helmikuussa 1993 hänet nimitettiin kansalliskokouksen puhemieheksi.

Hän asui Manhattanilla 12 vuotta, mutta virassaan Kuuban hallituksessa sai poistua vain 25 mailin etäisyydelle Yhdistyneiden kansakuntien toimistoista. Elokuussa 2000 häneltä evättiin viisumi Yhdysvaltoihin Parlamenttienvälisen liiton kokoukseen.

Alarcón toimi 20 vuotta parlamentin puhemiehenä, mutta hänet siirrettiin syrjään vuonna 2013. Syytä tälle ei annettu julkisuuteen, mutta hänen läheinen avustajansa tuomittiin vuonna 2012 vakoilusta Yhdysvalloille.

Alarcón neuvotteli uransa aikana muun muassa Yhdysvaltojen kanssa vuonna 1994 siirtolaisuussopimuksen, jonka mukaan 20&nbsp;000 kuubalaista siirtolaista saa vuosittain muttaa Floridaan. Hän oli mukana myös sopimassa Elián Gonzálezin palautuksesta sukulaisiltaan Miamista isänsä luokse Kuubaan.

## Lähteet

## Aiheesta muualla
* http://www.parlamentocubano.cu/ASANAC/espanol/presidente.htm
Laura Esquivel

**Laura Esquivel** (s. 30. syyskuuta 1950, México) on meksikolainen kirjailija.

Esquivel on koulutukseltaan opettaja. Hän on kirjoittanut lasten teatterille, televisiolle ja tehnyt ennen ensimmäisen romaaninsa ilmestymistä elokuvakäsikirjoituksia. Hänen tuotantonsa käsittää romaaneja, esseekokoelmia sekä lastenkirjoja.

Esquivelin teoksissa yhdistyvät usein realismi, mystiikka ja yhteiskunnallinen kommentaari, ja hän on yksi latinalaisamerikkalaisen maagisen realismin tunnetuimmista nykykirjailijoista. 
Esquivelin tuotantoa on kuvailtu sekä intiimiksi että poliittiseksi, ja se heijastaa usein Meksikon historiaa ja kulttuuria naisten kokemusten kautta.

Esquivel tuli tunnetuksi esikoisteoksestaan *[[Pöytään ja vuoteeseen]]* (1989), josta tuli myyntimenestys sekä Meksikossa että Yhdysvalloissa ja josta tehtiin palkittu elokuvaversio *[[Suklaata iholla]]*. El diario del Tita on jatko-osa sille.

Ennen menestysromaaniaan Esquivel oli jo kirjoittanut keittokirjoja ja ruoanlaiton filosofiaa käsitteleviä kirjoja. Romaanin reseptit ovat peräisin hänen isoäitinsä vanhoista vihkosista.

*La ley del amor* (1996, *Rakkauden laki*) -romaanin tapahtuvat sijoittuvat tulevaisuuteen. Kuvasta, tekstistä ja musiikista koostuva multimediateos sisältää CD-levyn, joka on sekoitus eri musiikkilajeja oopperaesityksistä kansanmusiikkiin.

## Teokset
* Como agua para chocolate (1989) — Pöytään ja vuoteeseen (suom. Sanna Pernu, WSOY, 1993)
* La ley del amor (1995)
* Íntimas suculencias: Tratado filosófico de cocina (1998)
* Estrellita marinera (1999) — lastenkirja
* El libro de las emociones (2000)
* Tan veloz como el deseo (2001)
* Malinche (2006)
* Escribiendo la nueva historia (2014)
* A Lupita le gustaba planchar (2014)
* El diario de Tita (2016)
* Mi negro pasado (2017)
* Lo que yo vi (2022)

## Lähteet

## Aiheesta muualla
* Las Mujeres 
* WSOYn kirjailijaesittely 
*
When You Say Nothing at All

”**When You Say Nothing at All**” on Paul Overstreetin ja Don Schlitzin kirjoittama musiikkikappale, joka lukeutuu peräti kolmen esittäjän kuuluisimpiin kappaleisiin: Keith Whitleyn versio nousi Billboardin Hot Country Songs -listan huipulle joulukuussa 1988 ja Alison Kraussin versio oli hänen soolouransa ensimmäinen top-10-hitti vuonna 1995. Vuonna 1999 kappaleen versioi irlantilainen laulaja Ronan Keating elokuvan *[[Notting Hill (elokuva)|Notting Hill]]* soundtrackille. 

”When You Say Nothing at All” julkaistiin Keatingin soolouran ensimmäisenä singlenä 26. heinäkuuta 1999 Britteinsaarilla, missä se meni ykköseksi sekä Britanniassa että Irlannissa. Britanniassa se myi kultaa. Single nousi myös Suomen viralliselle listalle. Kappale on myös Keatingin vuonna 2000 julkaistulla debyyttialbumilla *[[Ronan (albumi)|Ronan]]*. Vuonna 2003 Keating julkaisi singlestä uuden version duettona Paulina Rubion kanssa Latinalaisen Amerikan markkinoita varten. Siinä yksi säkeistöistä lauletaan espanjaksi.

## Julkaisut
Nämä ovat Keatingin singlen ”When You Say Nothing at All” yleisimmät julkaisut. 

**UK CD single versio 1**
# "When You Say Nothing at All"
# "This is Your Song"
# "At the End of a Perfect Day"
# "I Will Miss You"

**UK CD single versio 2**
# "When You Say Nothing at All"
# "When You Say Nothing at All" (akustinen versio)
# "This is Your Song"
# "When You Say Nothing at All" musiikkivideo

## Lähteet
Eurooppalainen junien kulunvalvontajärjestelmä

**Eurooppalainen junien kulunvalvontajärjestelmä** (usein pelkkä **ETCS,** ) on eurooppalainen junien automaattisen kulunvalvonnan standardi. Se on suunniteltu korvaamaan nykyisin Euroopassa käytössä olevan 14 keskenään yhteensopimatonta kulunvalvontajärjestelmää. Standardi kehitettiin EU-direktiivin 96/48/EC vastineeksi. ETCS-järjestelmää on koekäyttänyt kuusi eurooppalaista rautatieyhtiötä vuodesta 1999. ETCS on osa eurooppalainen rautatieliikenteen hallintajärjestelmä -hanketta.

ETCS-järjestelmän pääkomponentit ovat baliisi, veturin ajotietokone sekä radiokeskus. Ajotietokoneeseen syötetään ennen matkan alkua junaa koskevat tiedot suurimmasta sallitusta nopeudesta ja junan jarrutuskyvystä. Matkan aikana ajotietokoneen päätehtävä on tulkita radalla sijaitsevien baliisien veturiin välittämiä tietoja opastinten opasteista ja radanvarren merkeistä. Näiden tietojen perusteella ajotietokone rajoittaa junan nopeutta rajoitusten mukaiseksi, ja estää seis-opastetta näyttävän opastimen ohittamisen. 

Suomessa aiemmin käytetty Junien kulunvalvonta (JKV) tulee 2020-luvun aikana elinkaarensa loppuun, jolloin järjestelmä on uusittava.

## Lähteet

## Aiheesta muualla

* ETCS Levels and Modes
Best of You

**”Best of You”** on yhdysvaltalaisen rockyhtyeen Foo Fightersin kappale, joka julkaistiin vuonna 2005 ensimmäisenä singlenä yhtyeen viidenneltä albumilta *[[In Your Honor]]*. Siitä on tehty myös musiikkivideo. Liveversio kappaleesta julkaistiin vuonna 2005 yhtyeen EP:llä *[[Five Songs and a Cover]]* ja toisen kerran tuplasinglellä ”No Way Back” / ”Cold Day in the Sun”.

”Best of You” -musiikkivideon on ohjannut Mark Pellington, joka on Pearl Jamin ”Jeremy”-kappaleen videon ohjaaja. ”Best of You” oli neljännellä sijalla *Triple J Hottest 100* -listalla, mikä on yhtyeen paras sijoitus kyseisellä listalla.

## Singlen kappaleet
;CD1
#Best of You
#I’m in Love with a German Film Star

;CD2
#Best of You
#FFL
#Kiss the Bottle
#What an Honor (video)

## Listasijoituksia
Baliisi

**Baliisi** on junien automaattisen kulunvalvonnan komponentti. Se on rautatien kiskojen väliin sijoitettu passiivinen elektroninen lähetin. Baliisi on merkitty radalle keltapohjaisella B-merkillä, joskin se on kuljettajan silmin nähtävissä raiteiden välistä perin selkeästi. Baliisit eivät tarvitse erillistä virtalähdettä, vaan ne aktivoituvat veturin alle sijoitetun radioantennin tietyllä taajuudella (Suomessa käytössä olevassa EBICAB-järjestelmässä 27,115 MHz) lähettämästä signaalista ja lähettävät tietyllä taajuudella (Suomen EBICAB:ssa 4,5 MHz) veturin ajotietokoneelle informaatiota opastimista, nopeusrajoituksista ja radan geometriasta. Baliisit sijoitetaan Suomessa tyypillisesti rataan pareittain, jotta veturin ajotietokone pystyy erottamaan oikeaa kulkusuuntaa koskevat baliisit ja jättämään väärän kulkusuunnan baliisit huomiotta.
DOA (kappale)

**DOA** on yhdysvaltalaisen rockyhtyeen Foo Fightersin toinen single yhtyeen albumilta *[[In Your Honor]]* vuodelta 2005. Se julkaistiin demona vuonna 2005 yhtyeen *[[Five Songs and a Cover]]* -EP:llä.

Kappaleesta on tehty musiikkivideo.

## Kappaleet

*CD1
#"DOA
#"I Feel Free

*CD2
#"DOA"
#"Skin and Bones
#"I Feel Free
#"Best of You (Video)

## Listasijoitukset
Luettelo Suomen kuntien koordinaateista

Tämä artikkeli on **luettelo [[Luettelo Suomen kunnista|Suomen kuntien]] koordinaateista**. Koordinaatit on esitetty WGS 84 -koordinaattijärjestelmässä.

## Nykyiset kunnat

Nykyisten kuntien koordinaattien pohjana ovat peruskartalta löytyvät vastaavat kuntien nimet. Koordinaatit on otettu Paikkatietoikkunan kartasta.

## Entiset kunnat

Entisten kuntien koordinaattien pohjana ovat peruskartalta löytyvät vastaavat paikannimet. Koordinaatit on otettu Paikkatietoikkunan kartasta. Huomautus-sarakkeessa on mainittu, mihin paikannimeen koordinaatit perustuvat, jos entisen kunnan nimeä ei ole peruskartassa.

## Luovutettujen alueiden kunnat

Luovutettujen alueiden kunniksi on tässä laskettu kokonaan Neuvostoliitolle luovutetut kunnat sekä sellaiset osittain luovutetut kunnat, jotka lakkautettiin pian alueluovutusten jälkeen. Mukana on myös Kyyrölä, joka lakkautettiin jo ennen alueluovutuksia. Koordinaatit perustuvat kuntien kirkkojen sijainteihin ja ne on etsitty Karjalan kartat -palvelusta. Jos kirkkoa ei ole tai sitä ei löydy kartoista, niin koordinaatit perustuvat johonkin paikannimeen. Karjalan kartat -palvelu ei kata koko luovutettua aluetta, joten osa koordinaateista on Google Maps -karttapalvelusta. Google Mapsista etsittyjen kohteiden sijainnit ovat likimääräisiä.

## Lähteet
Have It All

**Have It All** on rockyhtye Foo Fightersin neljäs singlejulkaisu albumilta One by One.

Kappale julkaistiin singlenä vuonna 2003. Singlessä on myös popmuusikko Princen kappale "Darling Nikki" Foo Fightersin esittämänä. Darling Nikki -kappale ylsi vuonna 2004 single-listalla 15. sijalle. 

## Kappaleet
#Have It All
#Darling Nikki
#Disenchanted Lullaby (live 2003)

## Listasijoitus

## Lähteet
Johannes XIII

**Johannes XIII** (k. 6. syyskuuta 972) oli paavina 1. lokakuuta 965 – 6. syyskuuta 972. Hän oli syntynyt Roomassa Cresenzin sukuun, ja ennen paaviksi tuloaan teki uran paavin hovissa. Hänet valittiin paaviksi viisi kuukautta Leo VIII:n kuoleman jälkeen Otto I Suuren tuella. Ulkomainen kannatus ja ylimielinen käytös tekivät Johannes XIII:sta epäsuositun Roomassa, ja hän oli jopa vuoden verran virkakiellossa 955–966. Takaisin toimeen päästyään Johannes XIII kehitti etenkin eteläisen Italian arkkipiispakuntia vähentäen näin Bysantin vaikutusta siellä.

Jouluna 967 Johannes kruunasi Otto I:n kaksitoistavuotiaan pojan Otto II:n isänsä kanssahallitsijaksi.

## Lähteet
*

### Viitteet
Mansfield (Missouri)

**Mansfield** on kaupunki Wrightin piirikunnassa Missourin osavaltiossa Yhdysvalloissa. Vuoden 2010 väestönlaskennan mukaan kaupungissa asui 1&nbsp;296 asukasta. Mansfieldin pinta-ala on 4,92 neliökilometriä, josta 0,05 neliökilometriä on vettä.

Kaupunki sijaitsee noin 60 kilometriä itään Springfieldistä BNSF Railwayn omistaman Springfield–Thayer–Memphis -rataosan varrella. Valtatiet 60 ja 5 risteävät kaupungin keskustassa.

## Tunnettuja Mansfieldin asukkaita
Vuonna 1894 Laura Ingalls Wilder muutti Mansfieldiin aviomiehensä Almanzo Wilderin sekä tyttärensä Rose Wilder Lanen kanssa Etelä-Dakotan De Smetistä. Perhe jäi pysyvästi asumaan alueelle ja perusti menestyvän siipikarja-, maito- ja hedelmätilan kaupungin laidalle. Farmin kymmenhuoneinen kivinen päärakennus *The Rocky Ridge Farm* on nykyisin kansallinen historiallinen maamerkki, jonka suojissa toimii Laura Ingalls Wilder-Rose Wilder Lane Home and Museum. Museossa vierailee vuosittain tuhansia ihmisiä.

## Lähteet
Benedictus V

**Benedictus V** (k. 4. heinäkuuta 966) oli paavina toukokuusta 964 – 4. heinäkuuta 964 tai 965. Roomalaiset valitsivat hänet paavi Johannes XII:n kuoltua, mutta keisari Otto I Suuri ei hyväksynyt valintaa – keisarin suosikki oli Leo VIII. Benedictus pakotettiin luopumaan vallasta ja lähtemään Hampuriin, jossa hän eli vielä kaksi vuotta Hampurin arkkipiispan hoivissa.

## Lähteet
*

### Viitteet
Leo VIII

**Leo VIII** (n. 915–1. maaliskuuta 965) oli vastapaavina 16. joulukuuta 963 – heinäkuulle 964 ja varsinaisena paavina heinäkuulta 964 – maaliskuulle 965. Hän oli osapuolena kiistassa, jossa Otto I Suuri ja roomalaiset kirkonmiehet taistelivat vallasta kirkossa. Keisari sai synodin syrjäyttämään Johannes XII:n 963 ja nosti Leo VIII:n paaviksi. Vuonna 964 paavin vaihto todettiin laittomaksi ja siihen osallistuneet julistettiin kirkonkiroukseen. Pian tämän jälkeen Johannes XII kuoli. Leon sijasta uudeksi paaviksi valittiin Benedictus V, mutta tämä karkotettiin Saksaan kuukauden kuluttua valinnastaan, ja Leo nostettiin jälleen paaviksi. Koska Benedictuksen sanotaan luopuneen paaviuden merkeistä, Leoa voidaan pitää varsinaisena paavina heinäkuusta 964 kuolemaansa maaliskuussa 965.

## Lähteet
*

### Viitteet
Mansfield

__NOTOC__
**Mansfield** voi tarkoittaa:

## Paikannimenä
### Australia
* Mansfield, Victoria
* Mansfield, Brisbanen esikaupunki Queenslandissä
* Mansfield Park, Adelaiden esikaupunki Etelä-Australiassa

### Kanada
* Mansfield, Québec

### Yhdistynyt kuningaskunta
* Mansfield, kaupunki Nottinghamshiressä Englannissa 
* Mansfield, kylä Ayrshiressä Skotlannissa

### Yhdysvallat
* Mansfield, Arkansas
* Mansfield, Connecticut
* Mansfield, Georgia
* Mansfield, Illinois
* Mansfield, Louisiana
* Mansfield, Massachusetts
* Mansfield, Missouri
* Mansfield, Ohio
* Mansfield, kaupunginosa Pennsylvaniassa
* Mansfield, Texas
* Mansfield, Washington
* Mansfield Township, Burlingtonin piirikunta, New Jersey
* Mansfield Township, Warrenin piirikunta, New Jersey
* Mansfield, New York
* Mount Mansfield, vuori Vermontin osavaltiossa

## Sukunimenä
* Lordi Mansfield, *William Murray* (1705–1793), ensimmäinen Mansfieldin jaarli, brittiläinen lakimies, joka sai aikaan orjuuden kieltävän päätöksen
* Arabella Mansfield (1846–1911), ensimmäinen yhdysvaltalainen naispuolinen lakimies
* Comins Mansfield (1896–1984), englantilainen shakinpelaaja ja tehtäväshakin suurmestari
* Harvey Mansfield (s. 1932), Harvardin professori ja konservatiivinen poliittinen kommentaattori
* Jayne Mansfield (1933–1967), yhdysvaltalainen näyttelijä ja seksisymboli
* Joseph K. Mansfield (1803–1862), pohjoisvaltioiden kenraali Yhdysvaltain sisällissodassa
* Katherine Mansfield (1888–1923), uusiseelantilainen kirjailija
* Martha Mansfield (1899–1923), yhdysvaltalainen mykkäelokuvien näyttelijä
* Mike Mansfield (1903–2001), montanalainen poliitikko ja valtiomies
* Peter Mansfield (1933–2017), brittiläinen fyysikko, Nobelin lääketieteen palkinnon saaja
* Tommie Mansfield (oik. Pekka Nurmi, 1940–1981), suomalainen muusikko

## Muita
* *[[Kasvattitytön tarina]]* (*Mansfield Park*), Jane Austenin romaani
* Mansfield College, Oxfordin yliopiston college
;Britannian kuninkaallinen laivasto
* HMS Mansfield (1914), Hawthornin M-luokan hävittäjä
* HMS Mansfield (G76), Town-luokan hävittäjä
;Yhdysvaltain laivasto
* USS Mansfield, Allen M. Sumner -luokan hävittäjä
Palina Smolava

**Palina Smolava** () (s. 3. syyskuuta 1980 Minsk, Valko-Venäjä) on valkovenäläinen laulaja. 

Smolova edusti Valko-Venäjää Eurovision laulukilpailussa 2006 englanninkielisellä kappaleella *Mum* mutta ei edennyt finaaliin. Hän sijoittui semifinaalissa 22. sijalle.

## Lähteet

 

## Aiheesta muualla
* Tietoja esiintyjästä Valko-Venäjän kansallisen televisioyhtiön sivuilla   
* Palina Smolava esitys Euroviisujen semifinaalileissa
Éric Dubus

**Eric Dubus** (s. 28. helmikuuta 1966 Pézenas, Ranska) on ranskalainen entinen keskimatkojen juoksija.

Dubus voitti MM-hopeaa Toronton sisäratojen MM-kisoissa 1993 3 000 metrin juoksussa ajalla 7.50,57. Seuraavana vuonna hän sijoittui neljänneksi Helsingin EM-kisoissa 1 500 metrin juoksussa. 1995 Dubus karsiutui Göteborgin MM-kisoissa 1&nbsp;500 metrin välierissä. Kauden lopussa IAAF:n GP-finaalissa hän oli kymmenes ajalla 3.36,19.

1998 Dubus osallistui Marrakechissä järjestettyihin maastojuoksun MM-kisoihin, joissa hän sijoittui lyhyellä matkalla sijalle 51. Vuonna 2000 hän oli Vilamouran maastojuoksun MM-kisoissa lyhyellä matkalla yhdeksäskymmenesensimmäinen.

## Ennätykset
* 1 500 metrin juoksu: 3.32,37 (1995)
* Mailin juoksu: 3.50,33 (1995)
* 2&nbsp;000 metrin juoksu: 4.59,83 (1995)
* 3 000 metrin juoksu: 7.35,60 (1995)
* 5 000 metrin juoksu: 13.26,56 (1998)
* Puolimaraton: 1.06.11 (2004)

## Lähteet

*
Stéphanie (Monacon prinsessa)

**Prinsessa Stéphanie** (**Stéphanie Marie Elisabeth Grimaldi**, s. 1. helmikuuta 1965 Palais Princier, Monaco) on Grace Kellyn ja Monacon ruhtinaan Rainier III:n nuorin lapsi ja nykyisen Monacon hallitsijan ruhtinas Albert II:n sisar. Stéphanie on toiminut muun muassa laulajana, uimapukusuunnittelijana ja mallina. Hän on useiden hyväntekeväisyysjärjestöjen puheenjohtaja tai suojelija. Hän on ollut kahdesti naimisissa: vuodet 1995–1996 Daniel Ducruetin kanssa, jonka kanssa hänellä on kaksi lasta, ja vuodet 2003–2004 sirkusakrobaatti Adans Lopez Peresin kanssa. Hänellä on vuonna 1998 syntynyt kolmas lapsi, jonka isää ei ole kerrottu julkisuuteen.

Stéphanie oli matkustajana autossa, joka joutui onnettomuuteen vuoristotiellä 14. syyskuuta 1982 ja jossa hänen äitinsä kuoli.

## Diskografia
Stéphanie on julkaissut kaksi albumia. Ensimmäisen levyn single ”Irresistible” nousi Saksan singlelistan kakkoseksi.  Sen alkuperäinen ranskankielinen versio ”Ouragan” oli kymmenen viikkoa listaykkösenä Ranskassa vuonna 1986. 

* *[[Besoin]]* (1986)
* *Stephanie* (1991)

Esikoisalbumia myytiin Ranskan, Italian ja Kanadan ulkopuolella nimellä *Live Your Life*.
## Parfyymi
2021 Monacon prinsessa Stephanie lanseerasi hajuveden *Princesse de Coeur* (suomeksi Sydämen prinsessa), jonka myyntituloilla tuetaan AIDS:n vastaista työtä.

## Kunnianosoituksia

*  Grimaldin ritarikunta (Monaco, 2005)

## Lähteet

## Aiheesta muualla
*Prinsessa Stéphanie Monacon ruhtinaspalatsin sivuilla 
*
Helena Petäistö

**Helena Mirjami Petäistö** (s. 10. joulukuuta 1950 Rautio [nyk. Kalajoki]) on suomalainen toimittaja, kolumnisti ja tietokirjailija. Hän on ollut pitkäaikainen televisioyhtiö MTV:n Ranskan ja Brysselin kirjeenvaihtaja.

## Ura
Petäistö pääsi ylioppilaaksi Oulun tyttölyseosta ja kirjoitti viisi laudaturia. Hänen sukunsa on lestadiolaista, ja hän on arvellut olevansa ainoa televisiotoimittaja, joka ei ollut katsonut televisiota ennen kuin alkoi tehdä sinne juttuja. Petäistö valmistui ekonomiksi Helsingin kauppakorkeakoulusta. Ranskan kieltä Petäistö opiskeli sekä Oulun tyttölyseossa että Helsingin kauppakorkeakoulussa. Heti ekonomiksi valmistuttuaan Petäistö muutti Pariisiin, missä hän työskenteli ensin pankissa, sitten Pathel Industrie -yrityksessä. Myöhemmin Petäistö alkoi tehdä työn ohella juttuja suomalaismediaan. Petäistö palasi Helsinkiin vuonna 1983 ulkomaantoimittajaksi MTV:n uutisiin. Hän toimi jonkin aikaa myös uutisankkurina. Vuonna 1989 hän meni toimittajille tarkoitetulle EU-kurssille. Vuonna 1990 Petäistö palasi Pariisiin MTV:n uutisten Ranskan ja Euroopan kirjeenvaihtajaksi.

Petäistön ensimmäinen kirja *Ranskalaiset korot* ilmestyi vuonna 1995 (yhteensä seitsemän painosta). Seuraavan kirjansa *Aamiainen Cocon kanssa ja muita elämyksiä Euroopassa* hän julkaisi vuonna 1999. Kirja aloitti *Aamiainen Cocon kanssa* -kirjasarjan, jossa Petäistö esittelee eurooppalaisia kaupunkeja. *Tee teematka!* -kirja sai Lauri Jäntin säätiön tietokirjapalkinnon kunniamaininnan vuonna 2009. Vuonna 2013 Petäistö siirtyi kustannusliike Tammesta Otavalle ja aloitti uuden kaupunkikirjasarjan *à la Helena Petäistö*. Ranskan politiikasta hän kirjoitti uudelleen teoksessaan *Ranska, Macron ja minä*.

Kesäkuussa 2016 Petäistö sai aivoinfarktin, jonka seurauksena hänen vasen puolensa halvaantui osittain ja hän joutui sairaalahoitoon kahdeksi kuukaudeksi. Hän jäi sairausloman jälkeen pois MTV:n uutistyöstä, mutta hän on sittemmin toipunut lähes kokonaan ja julkaisi jo seuraavana vuonna kirjan *Ranska, Macron ja minä*. Petäistö toimii nykyään MTV:n Eurooppa-kolumnistina. Hän toimii myös vakituisena kolumnistina ''Apu-lehdessä'' sekä ''Maaseudun Tulevaisuudessa''. Aiemmin Petäistö kirjoitti kolumneja *[[Suomen Kuvalehti|Suomen Kuvalehteen]]*.

Vuodesta 2018 lähtien Petäistö on tullut tunnetuksi suosittuna Eurooppa-esitelmöitsijänä. 

Petäistö asuu Helsingissä ja Pariisissa.

## Palkinnot, kunniamerkit ja nimeämiset
Vuonna 2010 hänet palkittiin Suomen Kuvalehden journalistipalkinnolla muiden palkintojen joukossa. Vuonna 2010 Petäistö nimitettiin Vuoden ulkosuomalaiseksi. Kultainen Venla 2022 -gaalassa tammikuussa 2023 Petäistö sai elämäntyöpalkinnon.

Petäistö vihittiin Oulun yliopiston kunniatohtoriksi toukokuussa 2022.

Muita kunnianosoituksia:

*  Kunnialegioona (Ranska, 2014)
* Oulu-mitali n:o 49 (Oulu, 6.10.2025)

## Teokset
* 
* 
* 
* 
* 
* 
* 
* 
* 
* 
* 
* *Bryssel, Strasbourg, Luxemburg à la Helena Petäistö.* Helsinki: Otava, 2019. .
* 

## Lähteet

## Aiheesta muualla
* Haastattelu ''Ilta-Sanomissa''  17.1.2016.
Gennaro Di Napoli

**Gennaro Di Napoli** (s. 5. maaliskuuta 1968 Napoli) on italialainen entinen kestävyys- ja keskimatkojen juoksija.

Di Napoli muutti lapsuudessaan Lombardiaan Pohjois-Italiaan. Hän osallistui ensimmäisen kerran arvokilpailuihin 1987 Varsovan maastojuoksun MM-kisoissa, joissa sijoittui nuorten sarjassa sijalle 130. Splitin EM-kisoissa 1990 hän voitti EM-hopeaa 1 500 metrin juoksussa ajalla 3.38,60. Seuraavana vuonna hän sijoittui kahdeksanneksi Tokion MM-kisoissa 1&nbsp;500 metrillä. 1992 hän voitti Genovassa sisäratojen Euroopan mestaruuden ja kukisti Rooman GP-kilpailuissa maailmanmestari Noureddine Morcelin, mutta Barcelonan olympialaisissa hän epäonnistui ja karsiutui loppukilpailusta. 1993 hän voitti maailmanmestaruuden 3 000 metrin juoksussa Toronton sisäratojen MM-kisoissa ajalla 7.50,26 ja juoksi kahdenneksitoista Stuttgartin ulkoratojen MM-kisoissa.

Di Napoli onnistui puolustamaan mestaruuttaan Barcelonan sisäratojen MM-kisoissa 1995, kun hän voitti jälleen 3&nbsp;000 metrin juoksun mestaruuden, tällä kertaa ajalla 7.50,89. Göteborgin ulkoratojen MM-kisoissa hän oli 5 000 metrin juoksussa yhdestoista ajalla 13.46,51 ja kauden lopussa IAAF:n GP-finaalissa 1&nbsp;500 metrillä kolmas ajalla 3.32,94. 1997 hän sijoittui neljänneksi Pariisin sisäratojen MM-kisoissa ajalla 7.41,05, mutta karsiutui Ateenan ulkoratojen MM-kisojen välierissä 1&nbsp;500 metrillä. Maebashin sisäratojen MM-kisoissa 1999 hän oli jälleen neljäs 3&nbsp;000 metrillä. Samana vuonna Belfastin maastojuoksun MM-kisoissa hän oli lyhyellä matkalla kuudeskymmenesneljäs ja voitti 5&nbsp;000 metrillä Euroopan cupin. Seuraavana vuonna Vilamouran maastojuoksun MM-kisoissa hän oli lyhyellä matkalla kahdeskymmenesensimmäinen. Di Napoli osallistui vielä Münchenin EM-kisoihin 2002, joissa hän sijoittui kahdeksanneksitoista 5&nbsp;000 metrillä.

## Ennätykset
* 800 metrin juoksu: 1.45,84 (1990)
* 1 000 metrin juoksu: 2.17,28 (1991)
* 1 500 metrin juoksu: 3.32,78 (1990)
* 2&nbsp;000 metrin juoksu: 4.55,0 (1991)
* 3 000 metrin juoksu: 7.39,54 (1996)
* Kahden mailin juoksu: 8.31,05 (1999)
* 5 000 metrin juoksu: 13.17,46 (1995)

## Lähteet
*
Six4one

**Six4one** oli Eurovision laulukilpailua 2006 varten perustettu kuusihenkinen sveitsiläisyhtye. Sen kuusi jäsentä valittiin marraskuun 2005 lopulla.

Yhtye eteni Eurovision laulukilpailussa 2006 finaaliin, jossa se sai kappaleellaan "If We All Give A Little" 30 pistettä sijoittuen seitsemänneksitoista. Yhtyeen jäsenet lähtivät finaalin jälkeen omille teilleen. 

## Jäsenet
* Claudia D'Addio 
* Keith Camilleri 
* Liel 
* Andreas Lundstedt 
* Marco Matias 
* Tinka Milinović

## Aiheesta muualla
* Artikkeli yhtyeestä Eurovision laulukilpailun virallisella sivulla
Holly Valance

**Holly Valance** (oik. **Holly Rachel Vukadinović**, s. 11. toukokuuta 1983 Melbourne, Australia) on australialainen näyttelijä ja laulaja. Hän tuli tunnetuksi *[[Neighbours]]*-saippuasarjan Felicity ”Flick” Scullyna vuosina 1999–2002 ja 2005. Vuonna 2002 Valance julkaisi hittisinglen "Kiss Kiss", joka nousi listaykköseksi Australiassa ja Isossa-Britanniassa (Suomessa sijalle 11). Laulu perustui turkkilaisen Tarkanin kappaleeseen "Şımarık" ja se herätti huomiota erityisesti musiikkivideonsa vuoksi, koska Valance näytti olevan siinä alasti.

Holly Valancen isä on Jugoslaviasta lähtöisin oleva Rajko Vukadinović ja äiti britti Rachel Stevens. Hän on sukua koomikko Benny Hillille (Hillin serkku oli hänen isoisänsä). 

## Diskografia
### Albumit

* *Footprints* (2002)
* *State of Mind* (2003)

### Singlet

* *Kiss Kiss*
* *Down Boy*
* *Naughty Girl*
* *State of Mind*

## Ura näyttelijänä

*Neighboursin* lisäksi Valancella on ollut sivurooli sarjassa *[[Pako]]*, jossa hän esitti Nika Volekia. Hän on näytellyt myös muun muassa elokuvissa *[[Dead or Alive (vuoden 2006 elokuva)|Dead or Alive]]* ja *[[Taken]]*.

## Aiheesta muualla
* Virallinen sivusto
*
Johannes XII

**Johannes XII** (lat. *Ioannes XII*), oikea nimi ital. *Ottaviano*, lat. **Octavianus** (n. 960/937–14. toukokuuta 964) oli paavina 16. joulukuuta 955 – 14. toukokuuta 964.

Octavianus oli sukua Tusculumin kreiveille, vaikutusvaltaiselle roomalaiselle suvulle, joka oli hallinnut paavin politiikkaa yli puoli vuosisataa. Hänestä tuli paavi noin 17–25-vuotiaana. Jos hän oli 17-vuotias, hän on saattanut olla historian nuorin paavi; jos ei, arvonimi saattaa kuulua Benedictus IX:lle, joka oli valituksi tullessaan 11–20-vuotias.

Octavianus oli patriisi Alberico II di Spoleton, senaattori ja Rooman princepsin poika. Hänen äitinsä uskotaan olleen Alda, Albericin sisarpuoli, Italian kuningas ja Provencen markiisi Huguesin tytär. Tästä on kuitenkin jonkin verran epäilystä. Benedictus Soractelainen kirjasi Octavianuksen olleen jalkavaimon *(Genuit (Alberic) ex his principiem ex concubinam filium, imposuit eis nomen Octabianus)* poika, mutta hänen latinankielensä on epäselvä. Jos hän oli Aldan poika, hän olisi ollut 18-vuotias tullessaan paaviksi, mutta jos hän oli jalkavaimon poika, hän olisi voinut olla jopa 7 vuotta vanhempi. Hän syntyi Via Latan alueella, aristokraattisessa kaupunginosassa, joka sijaitsi Quirinalis-kukkulan ja Campus Martiuksen välissä. Hänen etunimensä, joka tuo mieleen Augustuksen, oli selkeä osoitus siitä, miten perhe näki itsensä ja poikansa kohtalon.

Hänellä oli myrskyisä suhde Saksan kuningas Otto Suuren kanssa. Otto auttoi paavia pitämään Kirkkovaltion hallussaan, josta kiitokseksi paavi kruunasi hänet keisariksi vuonna 962, mistä voidaan katsoa syntyneen Pyhä saksalais-roomalainen keisarikunta. Vuonna 963 keisari järjesti synodin syrjäyttämään Johanneksen ja nostamaan paaviksi Leo VIII:n. Päätös julistettiin myöhemmin laittomaksi ja Leo VIII:n kausi vastapaaviudeksi. Johannes XII kuoli vuonna 964 ja Leosta tuli myöhemmin myös laillinen paavi.

Vuonna 960 hän otti yhteen etelässä sijainneiden langobardien kanssa. Koska hän ei saanut Roomaa helposti hallintaansa, hän pyysi apua Saksan kuningas Otto I:ltä ja kruunasi hänet keisariksi. Juhana XII:n paavius ​​tuli surullisenkuuluisaksi väitetystä turmeluksesta ja maailmallisuudesta, jolla hän hoiti virkaansa. Hän riitautui pian Oton kanssa, joka kutsui vuonna 963 koolle Roomaan synodin, jonka väitettiin syrjäyttävän Johannes XII:n hänen rikoksistaan ​​ja valitsevan Leo VIII:n hänen seuraajakseen. Juhana XII kuoli useita kuukausia sen jälkeen, kun synodi julisti hänet syrjäytetyksi.

Paavi Johannes XII:n kausi kuului Kirkkovaltion hallinnossa ajanjaksoon, jota on kutsuttu pornokratiaksi. Hänen juorutaan kuolleen rakastajattarensa läsnäollesssa tämän mustasukkaisen aviomiehen surmaamana.

## Lähteet
*

### Viitteet
Doualan kansainvälinen lentoasema

**Doualan kansainvälinen lentoasema** (IATA: **DLA**, ICAO: **FKKD**) on kansainvälinen lentoasema Kamerunissa. Se sijaitsee 10 kilometrin päässä Doualan kaupungista. 

Doualan lentokentällä on yksi kiitotie, jonka pituus on 2&nbsp;853 metriä.

## Lentoyhtiöt ja kohteet
* Afriqiyah Airways
* Air France
* Air Gabon
* Cameroon Airlines
* Ethiopian Airlines
* Kenya Airways
* SN Brussels Airlines
* Swiss International Airlines
* Toumai Air Chad

## Lähteet

## Aiheesta muualla

* Perustietoja
Suursijoittaja

**Suursijoittaja** on sijoittaja, jolla on suhteellisesti ottaen suuri varallisuus sijoitettavanaan. Suursijoittajan erottaa piensijoittajasta muun muassa siinä, että hänen osto- tai myyntitoimeksiantonsa voivat vaikuttaa toimeksiannon kohteen hintatasoon mahdollisesti jopa pitkäksikin aikaa. Siksi muut markkinaosapuolet usein seuraavatkin suursijoittajan toimia tarkoin.

Arvopaperimarkkinalakiin on kirjattu myös ns. liputussäännöt, jotka vaativat suursijoittajia ilmoittamaan julkisesti merkittävistä omistusosuuksien muutoksista. Pienen yhtiön omistusosuudesta voi joutua liputtamaan jo alle miljoonan euron sijoituksesta, mutta todellisiksi suursijoittajaksi luetaan yleensä vain miljardeja sijoittavat. 

Yleisesti ottaen katsotaan, että suursijoittajilla on parempi käsitys markkinoiden tilasta kuin pienemmillä sijoittajilla. Suursijoittajalla voi olla sisäpiirin tietoa useasta yhtiöstä eri toimialoilta samanaikaisesti, ovathan he omistuksensa perusteella oikeutettuja nimeämään edustajia yhtiöiden hallituksiin. Samoin he voivat toimia yhteistyössä muiden suursijoittajien kanssa ja voivat siten esimerkiksi manipuloida pienen maan valuuttakurssia.

## Tunnettuja suursijoittajia

* Paul Allen, Microsoftin toinen perustaja, miljardööri, mm. paljon riskisijoituksia uusiin pieniin yhtiöihin
* Warren Buffet, miljardööri, kutsutaan usein maailman menestyneimmäksi sijoittajaksi
* Bill Gates, Microsoftin toinen perustaja, miljardööri
* George Soros, miljardööri, tunnettu monista spekulatiivisistä (lyhytaikaisista) sijoituksista, useasti syytetty osallisuudesta valuuttakurssin manipulointiin

## Katso myös
*Ankkurisijoittaja
*Institutionaalinen sijoittaja